《谢乔职方惠山菜》
宋代·魏野

山菜寻常见眼明，使君偏赐况新生。
野人屈指皆知性，老圃从头不识名。
五鼎减来为异味，一笔添出称闲情。
儿童笑道真嘉馔，诗思因餐觉转清。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。